बात सन् 1931 की है. भारत में स्वतंत्रता आन्दोलन उग्र हो रहा था, गांधी का नमक सत्याग्रह पूरा हो चुका था और भगत सिंह को फांसी दी जा चुकी थी. ब्रिटिश सरकार दूसरे गोलमेज की तैयारी में व्यस्त थी और उसे कामयाब बनाना चाहती थी. चूंकि पहले गोलमेज में गांधी ने हिस्सा नहीं लिया था तो वो एक फ्लॉप शो साबित हुआ था और इसीलिए अंग्रेज चाहते थे कि उस गोलमेज सम्मेलन में गांधी हिस्सा जरूर लें. इधर गांधी आखिरी समय तक गोलमेज में अपनी शिरकत को लेकर अंग्रेजों छकाना चाहते थे. ब्रिटिश खुफिया एजेंट, पत्रकार और राजनीतिक कार्यकर्ता हर रोज गांधी के कार्यक्रमों में हिस्सा लेते थे और कुछ खबर निकालने की कोशिश करते थे कि क्या गांधी दूसरे गोलमेज सम्मेलन में हिस्सा लेंगे? लेकिन गांधी थे कि किसी को भनक नहीं लगने दे रहे थे!